بندوپادھیائے

بندوپادھیائے جسے عرفِ عام میں بنرجی بھی کہا جاتا ہے، برصغیر کے خط بنگال سے تعلق رکھنے والے کولین براہمنوں کا خاندانی نام ہے۔ یہ خاندانی نام ہندو بنگالی براہمنوں کے راڑھی قبیلے والوں کا ہوتا ہے۔

 تاریخ 
اصل میں نام بندوپادھیائے ہے لیکن انگریزوں نے اسے مختصر کر کے بنرجی بنادیا۔ امریکی خاندانی ناموں کی لغت میں درج ہے:

”بنرجی“ ایک ہندو (براہمن) نام ہے جو بھارت (بالخصوص بنگال) اور بنگلہ دیش میں پایا جاتا ہے۔ اس نام کا پہلا جز ”بن-“ بندوپادھیائے سے ماخوذ ہے جبکہ آخری جز ”-جی“ سنسکرت کے لفظ ”اُپادھیائے“ (یعنی ”اُستاد“) کی مختصر شکل ”جا“ (ज) سے نکلا ہے۔ اس طرح ”بنرجی“ کا مطلب ہے: ”وہ اُستاد جو صدر و پیشوا ہو اور صرف بنیادی مذہبی اعمال جیسے آرتی یا وندنا انجام دیتا ہو۔“ اس نام کی سنسکرت شکل ”وندیوپادھیائے“ ہے جو دو اجزا سے مرکب ہے: ”وندیہ“ یعنی قابلِ تعظیم اور ”اُپادھیائے“ یعنی اُستاد۔
 حوالہ جات 

زمرہ:خاندانی نام
زمرہ:مغربی بنگال کے معاشرتی گروہ
زمرہ:ہندوستانی خاندانی نام